stanford-oval/wikipedia huggingface dataset:
גיב (משחקי מחשב)

גיבים טיפוסיים
גיבים (מאנגלית: Gibs, קיצור ל-Giblets) הם חלקי הגוף - איברים פנימיים, עצמות, גפיים של דמות במשחק מחשב הנשארים לעיתים לאחר שהיא מתפוצצת, לרוב על ידי רימון יד (Frag) או תחמושת נפיצה אחרת, אך הגיב יכול לנבוע לעיתים גם מנפילה קטלנית או Telefrag. זהו סלנג של גיימרים שפירושו "חלקים (רסיסים/שאריות) של אנשים". את המונח טבע לראשונה אדריאן קארמק, אחד ממייסדי חברת id Software.
משתמשים במילה כדי לתאר אויב שלא רק מת (לרוב כשנורה למוות מתחמושת רגילה) על ידי "סתם פראג" (באנגלית: Frag) אלא גם התפוצץ, והעיף חלקי גוף בכל האזור. להרוג מישהו באופן זה נקרא לבצע בו גיב (או, על ידי אנשים רבים, "לעשות גיב" - To gib someone).
ביצוע גיב באויב נחשב להישג גדול מאשר הריגתו בדרך רגילה. רוב המשחקים אינם מתייחסים לאופן ההריגה (הריגה רגילה או ביצוע גיב מקבלים ניקוד זהה), אך יש כבוד מסוים על ביצוע גיב, ואף אלמנט מסוים של השפלת היריב. עם זאת, ישנם משחקים המתייחסים לשני האופנים בצורה שווה מבחינת ניקוד, אך מודיעים כשמישהו נהרג באמצעות גיב. כמו כן, במשחקים מסוימים דוגמת Quake 2, עשיית גיב לאויב היא במקרים רבים הכרחית - כדי למנוע ממפלצות עם כוחות ריפוי להחזיר את האויב מן המתים.
ישנה מחלוקת על דרך הביטוי הנכונה למונח. קארמק, כמו גם אנשים אחרים ששמעו את המונח, מבטאים זאת ג'יב (Jib), בעוד שכמות עצומה של אנשים שרק קראו את המונח באינטרנט מבטאים זאת גיב (Gib). עקב העובדה שמספרם של האנשים בקבוצה השנייה גדול יותר, צורת הביטוי הנפוצה יותר היא "גיב" והיא גם המקובלת יותר כיום.
גיבים מופיעים בעיקר במשחקי פעולה בגוף ראשון בהם המטרה היא להרוג כמה שיותר אויבים בלי להיהרג בעצמך. אחד המשחקים הראשונים בהם הופיע הגיב היה דום, ומאז הופיעו הגיבים במשחקים רבים אחרים. גיבים מופיעים גם בסוגות אחרות כגון "משחק המכות" מורטל קומבט.
רוב ההתייחסות לגיבים מופיעה במשחקי רשת מרובי שחקנים, ולא במשחק לשחקן יחיד, ולרוב במשחקים מסוג Deathmatch בהם המטרה היא להרוג מספר רב ככל האפשר של אויבים בפרק זמן נתון.
ברוב משחקי המחשב הגיבים נעלמים (לרוב כשהשחקן אינו מסתכל) על מנת לחסוך זמן עיבוד ולמנוע ירידה בקצב הפריימים לשנייה.
בכמה משחקים קיימת אפשרות הגיב המיידי (Instagib). כשאפשרות זו מופעלת, כל פגיעה עם כל נשק תגרום לגיב מידי של השחקן הנפגע.
גמר ליגת האלופות 2003

גמר ליגת האלופות 2003 התקיים באולד טראפורד במנצ'סטר, אנגליה ב-28 במאי 2003, ובו נקבע כי הזוכה בטורניר ליגת האלופות לעונת 2002/2003 היא מילאן, שניצחה במשחק את יובנטוס. המשחק הפגיש שתי קבוצות איטלקיות, והסתיים בתוצאה 2-3 בדו-קרב בעיטות עונשין, לאחר 0-0 בתום ההארכה.
מילאן זכתה בתואר בפעם השישית בתולדותיה, ובכך שימרה את מיקומה כסגנית הזכיות במפעל, אחרי אלופת אירופה היוצאת, ריאל מדריד, שזכתה עד אז תשע פעמים. היה זה משחק גמר ליגת האלופות התשיעי בהיסטוריה של הקבוצה, והראשון מאז 1995, אז הפסידה לאייאקס אמסטרדם. עבור יובנטוס היה זה משחק הגמר השביעי בתולדותיה, אך היא נותרה עם שתי זכיות בלבד, והשוותה את שיא מספר ההפסדים בגמר של בנפיקה ליסבון, עם חמישה הפסדים. אל מספר השיא הזה הצטרפה גם באיירן מינכן מגרמניה בשנת 2012.
היה זה הגמר הכל-איטלקי הראשון בהיסטוריית המפעל, והפעם השנייה בה שתי קבוצות מאותה מדינה נפגשות בגמר, לאחר שולנסיה וריאל מדריד הספרדיות התמודדו בגמר ליגת האלופות 2000.
יובנטוס העפילה לליגת האלופות לאחר שזכתה באליפות הסרייה א' בעונה הקודמת. מילאן העפילה לטורניר לאחר שסיימה רביעית בליגה, עם 16 נקודות פחות מיובנטוס במאזנה, ונאלצה להתמודד בסיבוב המוקדמות השלישי על מנת להעפיל לשלב הבתים של המפעל.
לאחר משחק טקטי והגנתי במשך 120 דקות, עברה ההכרעה לדו-קרב בעיטות עונשין. שני השוערים, דידה ממילאן וג'אנלואיג'י בופון מיובנטוס, הפגינו יכולת מצוינת, כשהדפו בסך הכל 5 מתוך 10 הבעיטות. שוערה הברזילאי של מילאן הדף שלוש מחמש הבעיטות של שחקני יובנטוס, ואת הפנדל המכריע כבש אנדריי שבצ'נקו, שהיה לאוקראיני הראשון שזוכה בליגת האלופות.
מאמן מילאן, קרלו אנצ'לוטי, זכה בתואר גם כששיחק במועדון, בעונות 1988/1989 ו-1989/1990. הייתה זו הזכייה הראשונה שלו בתואר כמאמן.
הדרך אל הגמר > מילאן

מילאן החלה את דרכה בשלב הפלייאוף של המוקדמות, בו פגשה את סלובן ליברץ הצ'כית. לאחר ניצחון 0-1 בסן סירו, אצטדיונה הביתי, מילאן הפסידה בתוצאה 1–2 בחוץ והעפילה לשלב הבתים בזכות יתרון בשערי החוץ.
בהגרלת שלב הבתים הראשון שובצה מילאן בבית ז', יחד עם לאנס, באיירן מינכן ודפורטיבו לה קורוניה. מילאן השיגה ארבעה ניצחונות בארבעת משחקיה הראשונים, וסיימה ראשונה בבית למרות הפסדים בשני המשחקים האחרונים, ללאנס בחוץ ולדפורטיבו לה קורוניה בבית.
| שלב הבתים הראשון - מילאן> קבוצה | שלב הבתים הראשון - מילאן> משחקים | שלב הבתים הראשון - מילאן> ניצחונות | שלב הבתים הראשון - מילאן> תיקו | שלב הבתים הראשון - מילאן> הפסדים | שלב הבתים הראשון - מילאן> שערי זכות | שלב הבתים הראשון - מילאן> שערי חובה | שלב הבתים הראשון - מילאן> הפרש שערים | שלב הבתים הראשון - מילאן> נקודות |
| --- | --- | --- | --- | --- | --- | --- | --- | --- |
| איטליה מילאן | 6 | 4 | 0 | 2 | 12 | 7 | 5+ | 12 |
| ספרד דפורטיבו לה קורוניה | 6 | 4 | 0 | 2 | 11 | 12 | 1- | 12 |
| צרפת לאנס | 6 | 2 | 2 | 2 | 11 | 11 | 0 | 8 |
| גרמניה באיירן מינכן | 6 | 0 | 2 | 4 | 9 | 13 | 4- | 2 |
בשלב הבתים השני שובצה מילאן לבית ג' לצד אלופת אירופה, ריאל מדריד, ולצד בורוסיה דורטמונד ולוקומוטיב מוסקבה. בדיוק כמו בשלב הבתים הראשון, מילאן השיגה ארבעה ניצחונות בארבעת משחקיה הראשונים, וסיימה ראשונה בבית למרות הפסדים בשני המשחקים האחרונים, לריאל מדריד בחוץ ולדורטמונד בבית.
| שלב הבתים השני - מילאן> קבוצה | שלב הבתים השני - מילאן> משחקים | שלב הבתים השני - מילאן> ניצחונות | שלב הבתים השני - מילאן> תיקו | שלב הבתים השני - מילאן> הפסדים | שלב הבתים השני - מילאן> שערי זכות | שלב הבתים השני - מילאן> שערי חובה | שלב הבתים השני - מילאן> הפרש שערים | שלב הבתים השני - מילאן> נקודות |
| --- | --- | --- | --- | --- | --- | --- | --- | --- |
| איטליה מילאן | 6 | 4 | 0 | 2 | 5 | 4 | 1+ | 12 |
| ספרד ריאל מדריד | 6 | 3 | 2 | 1 | 9 | 6 | 3+ | 11 |
| גרמניה בורוסיה דורטמונד | 6 | 3 | 1 | 2 | 8 | 5 | 3+ | 10 |
| רוסיה לוקומוטיב מוסקבה | 6 | 0 | 1 | 5 | 3 | 10 | 7- | 1 |
בשלב רבע הגמר פגשה מילאן את אייאקס אמסטרדם, ובמשחק הראשון, שנערך באמסטרדם ארנה, נפרדו הקבוצות בשוויון 0-0. במשחק הגומלין בסן סירו, מילאן הייתה על סף הדחה מהמפעל, לאחר ששמטה פעמיים יתרון. למרות שערים של פיליפו אינזאגי ושל אנדריי שבצ'נקו, אייאקס הצליחה להשוות פעמיים, והמשחק הגיע לשלבי ההכרעה בתוצאה 2-2, שבה אייאקס מובילה בזכות שערי חוץ. דקה אחת בתוך תוספת הזמן, כבש יון דאל תומאסון את שער הניצחון שהעלה את מילאן לחצי הגמר.
בשלב חצי הגמר פגשה מילאן את אינטר לדרבי של העיר מילאנו. במשחקה הביתי של מילאן הקבוצות נפרדו בשוויון 0-0, ובמשחק הגומלין מילאן עלתה ליתרון ראשון משער של שבצ'נקו בתוספת הזמן של המחצית הראשונה. למרות שער שוויון של אינטר שש דקות לסיום ההתמודדות, מילאן עלתה לגמר המפעל בזכות יתרון בשערי החוץ.
הדרך אל הגמר > יובנטוס

בהגרלת שלב הבתים הראשון שובצה יובנטוס לבית ה', לצידן של ניוקאסל יונייטד, דינמו קייב ופיינורד. לאחר ארבעה ניצחונות, כולל ניצחון ביתי מוחץ בתוצאה 0-5 על דינמו קייב, תיקו והפסד בודד (0–1 לניוקאסל בחוץ), הבטיחה יובנטוס את ראשות הבית.
| שלב הבתים הראשון - יובנטוס> קבוצה | שלב הבתים הראשון - יובנטוס> משחקים | שלב הבתים הראשון - יובנטוס> ניצחונות | שלב הבתים הראשון - יובנטוס> תיקו | שלב הבתים הראשון - יובנטוס> הפסדים | שלב הבתים הראשון - יובנטוס> שערי זכות | שלב הבתים הראשון - יובנטוס> שערי חובה | שלב הבתים הראשון - יובנטוס> הפרש שערים | שלב הבתים הראשון - יובנטוס> נקודות |
| --- | --- | --- | --- | --- | --- | --- | --- | --- |
| איטליה יובנטוס | 6 | 4 | 1 | 1 | 12 | 3 | 9+ | 13 |
| אנגליה ניוקאסל יונייטד | 6 | 3 | 0 | 3 | 6 | 8 | 2- | 9 |
| אוקראינה דינמו קייב | 6 | 2 | 1 | 3 | 6 | 9 | 3- | 7 |
| הולנד פיינורד | 6 | 1 | 2 | 3 | 4 | 8 | 4- | 5 |
בשלב הבתים השני, הוגרלה לבית ד' יחד עם מנצ'סטר יונייטד, פ.צ. בזל ודפורטיבו לה קורוניה, יריבתה של מילאן בשלב הבתים הראשון. יובנטוס התקשתה להעפיל מהבית, לאחר שרשמה שלושה הפסדים, שניים מתוכם למנצ'סטר יונייטד ואחד מול בזל, ורק שני ניצחונות ותיקו אחד, שהקנו לה 7 נקודות, מאזן זהה ללה קורוניה ולבזל, ונמוך ממנצ'סטר יונייטד. יובנטוס הייתה זו שהתקדמה מהמקום השני בזכות יחס שעריה העדיף, והעפילה לרבע הגמר.
| שלב הבתים השני - יובנטוס> קבוצה | שלב הבתים השני - יובנטוס> משחקים | שלב הבתים השני - יובנטוס> ניצחונות | שלב הבתים השני - יובנטוס> תיקו | שלב הבתים השני - יובנטוס> הפסדים | שלב הבתים השני - יובנטוס> שערי זכות | שלב הבתים השני - יובנטוס> שערי חובה | שלב הבתים השני - יובנטוס> הפרש שערים | שלב הבתים השני - יובנטוס> נקודות |
| --- | --- | --- | --- | --- | --- | --- | --- | --- |
| אנגליה מנצ'סטר יונייטד | 6 | 4 | 1 | 1 | 11 | 5 | 6+ | 13 |
| איטליה יובנטוס | 6 | 2 | 1 | 3 | 11 | 11 | 0 | 7 |
| שווייץ פ.צ. בזל | 6 | 2 | 1 | 3 | 5 | 10 | 5- | 7 |
| ספרד דפורטיבו לה קורוניה | 6 | 2 | 1 | 3 | 7 | 8 | 1- | 7 |
ברבע הגמר פגשה יובנטוס את ברצלונה הספרדית. במשחק הראשון בסטאדיו דלה אלפי, אצטדיונה הביתי של יובנטוס, נפרדו הקבוצות בשוויון 1-1 למרות יתרון מוקדם של יובנטוס שהושג בזכות שערו של פאולו מונטרו. גם במשחק הגומלין בקאמפ נואו ברצלונה הצליחה להשוות לאחר שער יתרון של פאבל נדבד, והמשחק המשיך להארכה. שש דקות לסיום ההארכה, כבש מרסלו סלאייטה את שער הניצחון של יובנטוס, שהעלה אותה לחצי הגמר.
בחצי הגמר יובנטוס פגשה קבוצה ספרדית נוספת שכבר פגשה את מילאן בטורניר זה, ריאל מדריד שהתמודדה מולה בשלב הבתים השני. במשחק הראשון, באצטדיון סנטיאגו ברנבאו במדריד, יובנטוס נוצחה בתוצאה 1–2, אך במשחק הגומלין הביתי שלה, היא מחקה את הפיגור וכבשה שלושה שערים. שער מצמק של זינדין זידאן דקה לסיום לא הספיק לספרדים, ויובנטוס העפילה לגמר הכל-איטלקי. כובש השער השלישי לזכות יובנטוס, פבל נדבד, שהיה אחד מכוכבי הקבוצה, ספג כרטיס צהוב מספר דקות לסיום, שמנע את השתתפותו בגמר.
סיכום המשחק > מחצית ראשונה

פתיחת המשחק התאפיינה בקצב מהיר, וכבר בדקות הפתיחה נפסל שער לזכותה של מילאן מבעיטה של אנדריי שבצ'נקו, לאחר שרוי קושטה, קשרה של מילאן, היה בעמדת נבדל כשחסם את זווית הראייה של שוער יובנטוס, ג'אנלואיג'י בופון, בזמן הבעיטה, ובכך היה מעורב במהלך. לקראת סיומה של המחצית נפצע מגן יובנטוס איגור טודור, וקבוצתו נאלצה לערוך חילוף מוקדם. מחצית שוות כוחות הסתיימה בתוצאה 0-0.
סיכום המשחק > מחצית שנייה

עם פתיחת המחצית השנייה, ערכה יובנטוס את החילוף השני שלה, עם כניסתו של אנטוניו קונטה. קונטה עצמו היה זה שהיה הקרוב ביותר להבקיע, כשנגח כדור שהכניע את שוער מילאן, דידה, אך פגע בקורה. בהמשך המחצית, ככל שהתקרבה שריקת הסיום, התאפיין המשחק במערכים הגנתיים מצד שתי הקבוצות, שמיעטו להגיע למצבי הבקעה. שתי הקבוצות ערכו את כל שלושת החילופים שלהן עוד לפני סיום המשחק, והתוצאה נשמרה עד לסיום.
סיכום המשחק > הארכה ובעיטות הכרעה

בזמן ההארכה נראו שחקני שתי הקבוצות עייפים, והמשיכו למעט בהגעה למצבים. בסך הכל, במחצית השנייה ובהארכה ביחד, נבעטו שישה כדורים בלבד למסגרת מצד שתי הקבוצות ביחד. במהלך ההארכה נפצע שחקנה של מילאן, רוקה ג'וניור, שעלה כמחליף במהלך המחצית השנייה. בעקבות הפציעה, ומכיוון שמילאן כבר ביצעה את שלושת החילופים שלה, רוקה ג'וניור יצא מהמגרש והשאיר את קבוצתו בעשרה שחקנים. יובנטוס לא הצליחה לנצל את היתרון המספרי, ובסיום 120 דקות, ההכרעה עברה לדו-קרב בעיטות עונשין.
יובנטוס הוגרלה לבעוט ראשונה, ושוערה של מילאן עצר את הבעיטה של דויד טרזגה. סרז'יניו העלה את מילאן ליתרון לאחר בעיטה אחת. לאחר שאלסנדרו בירינדלי כבש את הבעיטה השנייה לזכות יובנטוס, הגיע רצף נדיר של ארבע עצירות פנדלים רצופות, שתיים לכל צד. את הרצף עצר אלסנדרו נסטה ממילאן, שכבש את הפנדל הרביעי לקבוצתו, וקבע 1-2 למילאן לאחר ארבע בעיטות. אלסנדרו דל פיירו השווה את התוצאה, ואת הפנדל החמישי והמכריע לזכות מילאן בעט הבקיע אנדריי שבצ'נקו. מילאן ניצחה 2–3 בבעיטות ההכרעה, וזכתה בתואר בפעם השישית בתולדותיה. קפטן הקבוצה והשחקן המצטיין במשחק, פאולו מלדיני, היה זה שהניף את הגביע.
| 0 | 1 | 2 | 3 | 4 |
| --- | --- | --- | --- | --- |
| 28 במאי 2003 | איטליה מילאן | 0–0‏ה | יובנטוס איטליה | אולד טראפורד, מנצ'סטר, אנגליה צופים: 62,315 שיפוט: גרמניה מרקוס מרק |
| 28 במאי 2003 |   | (סיקור) |   | אולד טראפורד, מנצ'סטר, אנגליה צופים: 62,315 שיפוט: גרמניה מרקוס מרק |
|   |   | תוצאת פנדלים |   |   |
|   | סרז'יניו    קלרנס סיידורף    קאחה קאלדזה    אלסנדרו נסטה    אנדריי שבצ'נקו  | 3–2 | דויד טרזגה    אלסנדרו בירינדלי    מרסלו סלאייטה    פאולו מונטרו    אלסנדרו דל פיירו  |   |
סיכום המשחק > הרכבי הקבוצות

| --- | --- |
              מילאן :               יובנטוס
סיכום המשחק > נתוני משחק

|  | מילאן | יובנטוס |
| --- | --- | --- |
שערים: 0
| בעיטות לשער | 14 | 11 |
| בעיטות למסגרת | 6 | 2 |
| החזקת כדור | 51% | 49% |
| קרנות | 13 | 5 |
| עבירות | 23 | 34 |
| נבדלים | 6 | 1 |
| כרטיסים צהובים | 1 | 2 |
כרטיסים אדומים: 0
שחקני הקבוצות, אדגר דווידס מיובנטוס וג'נארו גאטוזו ממילאן, במהלך המשחק
דאר אל-מוואקיט

חדר המוואקיט באוניברסיטת אל-קרוויין, בפאס, מרוקו
דאר אל-מוואקיט (בערבית: دار المؤقت) הוא חדר או מבנה המלווה במסגד ששימש את האחראי על זמני התפילות. שומר זה שימש בתור קצין המופקד על שמירת זמני התפילה הנכונים והודעתם למואזין במסגד. מונח זה היה המונח הערבי שניתן מבנים כאלה שנוספו במסגדים רבים במרוקו בתקופת השושלת המרינית וגם בתקופת האימפריה העות'מאנית. במקומות בהם העות'מאנים שלטו נודעה המקבילה למבנים כאלה בשם "מובאקיתהאנה" (Muvakkithane - "אכסניית המוואקיט").
מוסלמים המקיימים את "הסלאח" שהיא התפילה הטקסית היומית בזמנים שנקבעו על בסיס החדית' או המסורת של מוחמד (בשנים 570–632 לערך). בכל יום מתקיימות חמש תפילות חובה עם טווחים ספציפיים של זמנים מותרים שנקבעים על ידי תופעות אסטרונומיות יומיומיות. לדוגמה, זמן תפילת המגריב מתחיל לאחר השקיעה ומסתיים כאשר הדמדומים האדומים נעלמו. מכיוון שזמני ההתחלה והסיום לתפילה קשורים לתנועת השמש השמשית, הם משתנים לאורך השנה ותלויים בקו הרוחב ובאורך המקומי כאשר הם באים לידי ביטוי בזמן המקומי. המושג: "מיקאט" במובן של "זמן תפילה" מופיע בקוראן ובחדית' אם כי הקוראן אינו מגדיר במפורש את אותם זמנים. המונח: "אילם אל-מיקאט" מתייחס לחקר קביעת זמני התפילה בהתבסס על מיקום השמש והכוכבים בשמיים ותועד עוד מימי האסלאם הראשונים.
החובה העיקרית של המוואקיט הייתה תזמון זמן והסדרת זמני התפילה היומיים במסגדים, מדרסות או מוסדות אחרים המשתמשים באסטרונומיה ובמדעים מדויקים אחרים. בשיאה בתקופת המאה ה-14 והמאה ה-15 המסגדים הגדולים העסיקו לעיתים קרובות אסטרונומים בולטים בתור תפקידי מוואקיטים בנוסף לוויסות זמני התפילה, הם כתבו חיבורים על אסטרונומיה, במיוחד על תזמון ושימוש בכלים נלווים כגון רביעיות ושעוני שמש. הם היו אחראים גם לעניינים דתיים אחרים הקשורים למומחיותם האסטרונומית, כגון שמירת לוח השנה האיסלאמי וקביעת הצ'יבלה (הכיוון למכה המשמש לתפילות).
גן קריית ספר

| --- | --- |

 מידע כללי
 תאריך הקמה:  2013 
 אדריכל:  רם איזנברג
 בעלות:  עיריית תל אביב-יפו 
 נתונים ומידות
 שטח:  12 דונם
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°04′06″N 34°46′52″E﻿ / ﻿32.06820278°N 34.78104167°E﻿ / 32.06820278; 34.78104167
  מפת מיקום  מפה דינמית   (למפת תל אביב מוגדלת) גן קריית ספר(למפת תל אביב רגילה) גן קריית ספר(למפת גוש דן רגילה) גן קריית ספר(למפת גוש דן מוגדלת) גן קריית ספר  he גן קריית ספרhe גן קריית ספרמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
גן קריית ספר הוא גן ציבורי בשטח כ-12 דונם בלב תל אביב, והוא חלק מ"מתחם קריית ספר", שטח של כ-20 דונם התחום בין הרחובות יהודה הלוי, עמרם גאון, סעדיה גאון, וילסון ולינקולן. כינויו בא לו מרחוב קריית ספר הסמוך. הגן תוכנן על ידי אדריכל הנוף רם איזנברג.
הגן

בגן קריית ספר שתי מערכות מים ביולוגיות נפרדות: "שולחן המים" בחלקו המערבי, ומערכת בריכות ביולוגיות בחלקו המזרחי. "שולחן המים" הוא מעין בריכה מוגבהת ועגולה במרכז רחבת הכניסה הראשית לגן מרחוב יהודה הלוי. השולחן מוקף בבריכה נמוכה מכוסה חצץ ששתולים בה צמחי מים, ואליה גולשים מי השולחן המסוחררים דרך קבע באמצעות משאבה. סביב הרחבה עמודים המחוברים בכבלי מתכת, שעליהם החלו לגדול צמחים מטפסים העתידים לספק צל, ומהם גם מטפטפים מים לתוך שולחן המים, ליצירות אדוות.
בצדו המזרחי של הגן, הסמוך לרחוב סעדיה גאון, בריכת מים שבשוליה ובתוכה שתולים צמחי מים. גם המים בבריכה זו מסוחררים במשאבות, ומוחזרים אליה דרך מספר בריכות חצץ המשמשות לטיהור ביולוגי של המים, וסדרת מפלים קטנים הבנויים משברי בטון שנאספו באתר בעת הקמת הגן. כבכל בריכה פתוחה, גם כאן יש לפצות על אובדן חלק מהמים בהתאדות באמצעות הזרמת מים נוספים. בניגוד לבריכות אחרות, שבהן נעשה תהליך זה בצינורות נסתרים, נוצלה בגן זה היותו משופע, ממערב למזרח, ואחת ליום מוזרמים מים משולחן המים אל הבריכה, בזרימה חופשית דרך הגן, באופן המדמה נחל אכזב המתעורר לחיים. כמות המים המוזרמת משתנה בהתאם לכמות המים שהתאדתה, והיא יכולה להגיע עד 4 קוב ביום. בדופן הצפונית של הבריכה נשתלו מיני קנה, גומא וצמחי ביצה נוספים, העתידים ליצור סבך שיוכל לשמש מסתור לציפורים. לצד סבך הקנים נבנה מעין חצי-אי מבטון, ובמרכזו נשתל עץ שיזף מצוי רב גזעים, שהובא למקום מאתר בנייה באשקלון, שם הועמד לכריתה.
מצדו הצפוני של ה"נחל" גינה קהילתית וגן תבלינים, ומצדו הדרומי מתקני שעשועים לילדים, גן כלבים ופינות ישיבה. בגן נותרו עצי אקליפטוס ופיקוס ותיקים, ולצדם נשתלו עצים צעירים, שעתידים לספק צל נוסף. באדמת הגן הטמינו התושבים כ-5,000 "תיבות אוצר" קטנות, שנועדו לכך שהילדים המגיעים לגן יחפרו באדמה ויחפשו אותן.
גלריה

נימפאה בבריכת המים
בריכת המים
פינת ישיבה (מאחור: המרכז למיפוי ישראל)
מגרש פטאנק ולצידו צריף שנותר במקום ומשמש לאחזקת הגן. על קיר הצריף ניתן להקרין סרטים
שולחן ובו טבועות צורות של עלי אקליפטוס
שולחן המים
אחת מ"תיבות האוצר" שהוטמנו בקרקע
נימפאות בבריכת המים
הערות שוליים

1 2 3 4 5 6 7 8 9  ליאור גוזס, עילם טייכר ודקלה שחר, מתחם קריית ספר כתקדים להשפעה על המדיניות התכנונית העירונית, הטכניון, המחלקה לארכיטורטקורה ובינוי ערים, 2011
1 2 3 4 5 6  קרית ספר- הגלובוס הירוק 2014, ארגון חיים וסביבה
↑  העמותה באתר גיידסטאר
1 2  גן קרית-ספר
↑  אורי חודי, ההמלצה הרשמית של עיריית תל אביב: פארק במתחם קריית ספר - במקום החניון שתוכנן, באתר כלכליסט, 22 באפריל 2009
↑  פס"ד בעניין צוקית נדל"ן תעשיות ופיתוח נכסים בע"מ, נבו, 10 ביוני 2011
↑  נעמה ריבה, גינת קרית ספר: הניצחון המתוק והירוק של התושבים על המגדלים, Xnet,‏ 31 במרץ 2013
↑  נעמה ריבה, אדריכל הנוף רם איזנברג זכה בפרס קרוון על תכנון גן קרית ספר בתל אביב , באתר הארץ, 31 ביולי 2017
אזור הגן לפני הקמתו, ב-2009
שולחן המים
בריכת המים
פרחי נימפאה בגן קריית ספר
זרימת הנחל
גרהרד טאפן

| --- | --- |

 לידה:  3 ביולי 1866 אזנס, ממלכת הנובר ממלכת הנובר 
 פטירה:  28 במאי 1953 (בגיל 86) גוסלר, גרמניה המערבית גרמניה המערבית 
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1885–1919 (כ־34 שנים)
 דרגה:  גנרל לוטננט
 תפקידים בשירות
 מפקד דיוויזיית התחלופה ה-5   מפקד הדיוויזיה ה-15
 פעולות ומבצעים
 מלחמת העולם הראשונה 
 עיטורים
 דרגה 3 במסדר העיט האדום  מסדר אלברט 
 
התרחש עם מפקדים גרמנים ובולגרים בסרביה 1915. מימין לשמאל: אריך פון פאלקנהיין, בוריס, נסיך בולגריה, הנס פון זקט, גרהרד טאפן, פטר גנצ'ב, ניקולה ז'קוב ואוגוסט פון מקנזן.
דיטריך גרהרד אמיל תאודור טאפן (בגרמנית: Dietrich Gerhard Emil Theodor Tappen;‏ 3 ביולי 1866 – 28 במאי 1953) היה גנרל גרמני במלחמת העולם הראשונה.
ביוגרפיה > ראשית חייו

טאפן נולד ב-3 ביולי 1866 באזנס, שהייתה חלק מממלכת הנובר. הוא התגייס לצבא הפרוסי בשנת 1885, להצטרף לרגימנט הארטילריה ה-15. הוא למד בבית הספר לארטילריה והנדסה בשנים 1888/1889, ומשנת 1893 באקדמיה למלחמה במשך שלוש שנים. ב-14 בספטמבר 1893 הועלה לדרגת אובר לויטננט, ובשנת 1897 מונה לקצין המטה הכללי. בשנת 1901 הוא מונה למפקד סוללה ברגימנט הארטילריה ה-8 (בריטני ה-1 - פון הולצנדורף) בזארבריקן. בשנת 1904 הוא מונה לקצין מטה בדיוויזיה ה-16 בטריר, וב-27 בינואר 1906 הוא הועלה לדרגת מיור. הוא הפך למורה באקדמיה למלחמה ובשנת 1909 מונה לראש מטה הקורפוס ה-17. בשנת 1910 הוא הועלה לדרגת ראש מחלקה במטה הכללי, וב-1 באוקטובר 1912 הועלה לדרגת אוברסט לויטננט.
ביוגרפיה > מלחמת העולם הראשונה

עם פרוץ מלחמת העולם הראשונה היה טאפן אוברסט באוברשטה הרלייטונג (OHL) בקובלנץ, שם הוביל את מדור המבצעים שתיאם את אסטרטגיית הקרב הגרמנית. בספטמבר 1914 דיווח טאפן מסיור ביקורת בחזית כי הצרפתים היו מותשים מכדי להתחיל במתקפה, כי דחיפה סופית תהיה מכרעת וכי נסיגות נוספות יפגעו במורל הכוחות הגרמני, לאחר התבוסה במארן.
במרץ 1915 שימש טאפן כראש המטה של הארמייה השביעית תחת יוזיאס פון הרינגן, אך במהרה חזר ל-OHL. ב-26 ביוני 1915 קידם טאפן לדרגת גנרל מיור. הוא קיבל את פור לה מריט ב-11 בספטמבר 1915 ואת עלי האלון בינואר 1916. ב-31 באוגוסט 1916 טאפן הועבר מ-OHL והפך לרמטכ"ל של קבוצת הארמיות מקנזן בחזית הרומנית. בדצמבר 1916 הפך טאפן למפקד דיוויזיית התחלופה ה-5. מספטמבר 1917 עד לפקודת שביתת הנשק הוא פיקד על הדיוויזיה ה-15.
בשנת 1920 כתב ואפן את "Bis zur Marne 1914: Beiträge zur Beurteilung der Kriegführen bis zum Abschluss der Marne-Schlacht".
טאפן נפטר ב-28 במאי 1953 בגוסלאר.
הערות שוליים

↑  Tuchman, Barbara W. (1962). The Guns of August. New York: The Macmillan Company.
↑  Foley, R. T. (2007) [2005]. German Strategy and the Path to Verdun : Erich Von Falkenhayn and the Development of Attrition, 1870–1916, Cambridge: CUP. ISBN 978-0-521-04436-3, p.99-100.
| --- | --- |
בקרת זהויות :  BnF: cb17043261f (data)  GND: 102724002X  ISNI: 0000 0000 2601 9077  SUDOC: 103526145  VIAF: 5922164   WorldCat (עם VIAF): 5922164
גיבוב קוקייה

דוגמה:החצים מסמנים הצבעה על תא חלופי לכל מפתח.
 רכיב חדש שנדרש להיות בתא שבו נמצא מפתח A - יזיז את מפתח A לתא החלופי. מכיוון שאותו תא תפוס על ידי מפתח B הוא יזיז גם אותו לתא חלופי שפנוי.
רכיב חדש שנדרש להיות בתא שבו נמצא מפתח H לא יצליח להיכנס משום שהוא מחובר באופן מעגלי עם W שידרוס אותו.
גִּבּוּב קוקייה (מאנגלית: Cuckoo hashing) הוא שיטה במדעי המחשב ליישוב התנגשויות בטבלת גיבוב. בשיטה זו, כל איבר ממופה לשני תאים במערך. כאשר מכניסים איבר חדש למערך, בודקים אם אחד מהתאים אליהם האיבר ממופה פנוי. אם כן, ממקמים בו את האיבר החדש. אם שני התאים אליהם האיבר החדש ממופה תפוסים, ממקמים את האיבר החדש באחד מהתאים התפוסים, ומעבירים את האיבר ששכן בתא קודם לכן לתא האלטרנטיבי שלו.
מקור השם נובע משיטות הקינון של זנים מסוימים של ציפור הקוקייה. הקוקייה מטילה את ביציה בקניהן של ציפורים אחרות. כאשר גוזל הקוקייה בוקע מן הביצה, הוא דוחף את הביצים או את הגוזלים האחרים מן הקן.
השיטה תוארה לראשונה על ידי רסמוס פה (Rasmus Pagh) ופלמינג פריש רודלר (Flemming Friche Rodler) בשנת 2001.
הכללות

וריאציה אחת של גיבוב קוקייה ממפה כל איבר ליותר משני תאים. וריאציה אחרת מאפשרת לכל תא להכיל יותר מאיבר אחד. וריאציות אלו מגדילות את ניצולת הזיכרון על חשבון הגדלת הזמן הנדרש להכניס איבר חדש ולחפש איבר קיים.
גבעת אורחה

ערך זה עוסק בהר געש ברמת הגולן, המהווה חלק מקו התלים הישראלי. אם התכוונתם לאתרים אחרים הנושאים את השם ג'וחדר, ראו .
| --- | --- |

פסגת גבעת אורחה מכיוון מערב.
 מידע כללי
 סוג הר:  הר געש
 גובה:  646 מטר
 מדינה:  ישראל ישראל
 מיקום:  רמת הגולן
 רכס הרים:  רמת הגולן 
 מספר הר געש:  -0300-03
 קואורדינטות:  32°55′38″N 35°51′09″E﻿ / ﻿32.9272577°N 35.8524057°E﻿ / 32.9272577; 35.8524057
  (למפת הגליל העליון מוגדלת) גבעת אורחה(למפת הגליל העליון רגילה) גבעת אורחה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת אורחה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבעת אורחה
 
גבעת אורחה (או תל ג'וּחַדֶר) היא גבעה בזלתית בדרום רמת הגולן, דרומית להר פרס ודרומית-מזרחית ליונתן. הגבעה היא חלק מקו התלים הישראלי והיא מתנשאת לגובה של 646 מ' מעל פני הים.
למרגלות גבעת אורחה שרידי חאן מהמאה ה-14. בתחומי החאן נמצאו ממצאים ארכאולוגיים גם מתקופות קדומות יותר - התקופה ההלניסטית, התקופה הרומית והתקופה הביזנטית.
אחת ההשערות היא שהשם ג'וחדר הוא שיבוש הכינוי "אל-ג'וחנדר" (נושא מקלות הפולו) שנשא האמיר בח'תאמור שהיה מושל צפת מטעם הממלוכים. זה היה תואר נכבד בחצר הסולטאנים הממלוכים.
למרגלות הצפונים של גבעת אורחה נמצא בריכת אורחה.
ביומה הראשון של מלחמת יום הכיפורים התפרסה מערבית לגבעה, סוללת "בועז" מגדוד "נמר" (405) של חיל התותחנים. הסוללה הותקפה בידי כוחות שריון סורים והושמדה. שרידי התומ"תים עדיין פזורים בשדה המוקשים שבמקום. ביום השני של המלחמה נשבו במקום שלושה תושבי טובא-זנגרייה, שעסקו בגנבת ערימות חציר משדות ביום כיפור, ותפסו מחסה תחת גשרון כביש על מנת להגן על עצמם מהפגזות בתחילת המלחמה
ראו גם

בריכת אורחה
אנדרטת גדוד סופה
אנדרטת גדוד 405
הערות שוליים

↑  צבי אילן: ארץ הגולן, עמ' 314, 1977
↑  מנחם רהט, הבדואים הסתתרו מתחת לגשרון, אך גם הסורים חיפשו שם מחסה..., מעריב, 7 ביוני 1974
| --- | --- |
בקרת זהויות :  NLI: 987012341169405171 
ערך זה הוא קצרמרבנושא רמת הגולן. אתם מוזמנים לתרום לוויקיפדיה ו.
גרטל ירושלמי

מוחמד עלי פאשה חוגר אבנט. מצרים (1840)
חסיד ירושלמי חוגר גארטל. מאה שערים (2009)
גרטל ירושלמי הוא מין סוג של גרטל (אבנט) הנלבש מעל הקפוטה ("קֵאפְטֶן") על ידי חרדים בני היישוב הישן הלובשים את הלבוש המסורתי.
היסטוריה

האבנט היה נלבש במדינות ערב וכן בארץ ישראל על ידי התושבים הערבים שהתגוררו בישראל לפני קום המדינה. עם התפתחות המודרניזציה החלו גם במדינות ערב לחדול מלהמשיך ללבוש פריט זה אולם אבות וראשי המשפחה המכובדים המשיכו עם בגדיהם המסורתיים. כמו עוד מלבושים ערביים, אומצה חגורה זו על ידי יהודי ירושלים.
מראהו ושימוש

גובהו של האבנט הוא כ-18 סנטימטר. בשונה מן הגארטל האבנט רחב היה רבה יותר וגם עבה יותר, פסיו מופנים לאורכו ולא לרוחבו בדרך כלל בצבעי שחור ותכלת.